પદ્માવતી ફિલ્મની રજૂઆતને લઈને વિવાદ દિવસે ને દિવસે વધતો જાય છે. ગુજરાત હાઈકોર્ટમાં આ ફિલ્મની રજૂઆત પર પ્રતિબંધ મૂકવા માટે જાહેર હિતની અરજી પણ થઈ હતી. જેની સુનાવણીમાં હાઈકોર્ટે ફિલ્મની રજૂઆત પર હસ્તક્ષેપ કરવાનો ઈન્કાર કરી દીધો છે. એટલું જ નહીં હાઈકોર્ટે અરજદારને ટકોર કરી હતી કે, અરજદાર પોતાનાં વાંધા જે પણ હોય તેને સેન્સરબોર્ડ સમક્ષ રજૂ કરે. જો વાંધા યોગ્ય હશે તો સેન્સર બોર્ડ તેનાં પર જરૂરથી પગલાં લેશે. ઉલ્લેખનીય છે કે, અરજદારે ફિલ્મમાં પદ્માવતીનાં ચરિત્રની રજૂઆતને મામલે કોર્ટમાં ફિલ્મ પર પ્રતિબંધ મૂકવા જાહેર હિતની અરજી કરી હતી જેને હાઈ કોર્ટે અમાન્ય ઠેરવી હતી.